Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: és FDC módszertan részletes elveit az elektronikus hírközlési szolgáltatások költségszámítására vonatkozó szabályokról szóló 18/2003. (XII. 27.) IHM rendelet tartalmazza.
Paragraph Index: 1856

és FDC módszertan részletes elveit az elektronikus hírközlési szolgáltatások költségszámítására vonatkozó szabályokról szóló 18/2003. (XII. 27.) IHM rendelet tartalmazza. A hozzáférési szolgáltatások nettó elkerülhetõ költségeinek megállapítása során a szolgáltató az egyes szolgáltatási területekre jellemzõ szolgáltatási egységköltséget határoz meg. Az adott terület összes hozzáférési költségét az adott területre jellemzõ egységköltségek és az adott területhez kapcsolódó szolgáltatásokat igénybe vevõ elõfizetõk számának szorzataként kell meghatározni. A HCA költségfelosztás esetén a felosztott költségeket és a költségfelosztás modelljét a szolgáltató összeveti a számviteli nyilvántartásában szereplõ összegekkel és a számviteli szétválasztás során alkalmazott modellel. A kiválasztott potenciálisan veszteséges szolgáltatási területek nettó elkerülhetõ költségeinek megállapításakor meg kell határozni az adott terület fogyasztói által generált forgalmi szolgáltatásokból eredõ összes költséget is. A költségek kiszámításakor figyelembe kell venni minden, a terület fogyasztói által kezdeményezett és fogadott forgalmi szolgáltatás költségét, így az összekapcsolási költségeket is. A forgalmi szolgáltatásokkal kapcsolatos nettó elkerülhetõ költségek megállapításakor a szolgáltató a folyó költségek módszertanából (a továbbiakban: CCA) és a LRIC modellbõl kiindulva határozza meg költségeit, tehát a forgalmi szolgáltatások LRIC modellben meghatározott, a teljes szolgáltatási terület szempontjából átlagolt egységköltségeit alkalmazza. A CCA és LRIC módszertan részletes elveit az elektronikus hírközlési szolgáltatások költségszámítására vonatkozó szabályokról szóló 18/2003. (XII. 27.) IHM rendelet tartalmazza. A forgalmi szolgáltatásokkal kapcsolatos költségeket az adott egységköltségek és a hozzá kapcsolódó szolgáltatás forgalmának szorzataként kell elõállítani. A számítás során a szolgáltató a LRIC költségmodelljében csak a változó és a komponens-specifikus fix költségeit oszthatja fel, a közös költségek felosztására nincs lehetõség. Amennyiben a szolgáltató egyéb, az egyetemes hozzáférési és forgalmi szolgáltatásokon kívüli nyilvánosan elérhetõ telefonszolgáltatással kapcsolatos olyan szolgáltatást is nyújt a kiválasztott potenciálisan veszteséges szolgáltatási területen, amelyet a terület nyilvánosan elérhetõ telefonszolgáltatásának megszüntetése után nem szolgáltatna tovább, továbbá ezen szolgáltatások költségét a szolgáltató meg tudja határozni, akkor a nettó elkerülhetõ költségek számításakor ezen költségeket is figyelembe kell venni. Az e pontban foglalt szolgáltatások esetében a szolgáltató a HCA módszertanból és az FDC módszertanból kiindulva határozza meg ezen szolgáltatások költségeit. A potenciálisan veszteséges területek összes költsége a hozzáférési, forgalmi és egyéb szolgáltatások költségeinek összegeként határozható meg, figyelemmel a 2. a) pontban foglaltakra.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes